Genre: Opinion/Argumentation

V modnem svetu naj bi veljala pravila oblačenja, ki se jih pravi modni navdušenci nikakor ne držijo. Kaj je prav in kaj ne, je v zadnjem času še toliko bolj postalo subjektivna odločitev posameznika, zato je prav da razbijemo tudi nekatere modne mite, katerim smo do sedaj slepo sledili. Zakaj se to dogaja? Ker se modna zgodovina odvija tako, da je nekoč modno, ki je postalo nemodno, sedaj zopet »in«. Vendar z inovativnim preobratom. <p/> Pravilo št.1 - Enaki čevlji in torbica <p/> Nekoč tako pomembno pravilo, ki smo se ga sveto držale, danes pa lahko nanj mirnega srca pozabite. Če smo včasih goreče iskale čevlje, ki bi pristajali k izbrani torbici, pa sedaj iščemo čevlje, ki torbico dopolnjujejo, so kontrastni ali pa se ujemajo le v majhni podrobnosti. Dajte si duška in si privoščite noro kombinacijo neon torbice in cvetlično obarvanih sandalov. <p/> Pravilo št. 2- ne mešaj vzorcev <p/> Mešajte jih do onemoglosti! Če jih lahko mešajo dzajnerji priznanih blagovnih znamk in modni guruji, potem jih lahko tudi ve. Inspiracijo lahko iščete pri oblikovalcih kot so D &amp; G, Betsey Johnson, Preen in Mary Katrantzou, ter mnogih drugih. Če svojih vzorcev ne najdete na policah dostopnejših blagovnih znamk oblačil, so vam na voljo čudovito blago z dizajnerskimi motivi v trgovinah z metrskim blagom, kjer vam želeno oblačilo tudi sešijejo. <p/> Pravilo št. 3- starejši kot si bolj se »zakrij« <p/> Kot, da se življenje po 40 letu starosti zaključi! Velika večina žensk je videti pri svojih 40-ih veliko bolje kot marsikatera dvajsetletnica. In če imaš vse mladostniške atribute, zakaj bi jih skrival? Če imate pri 45 letih še vedno popolne noge si privoščite krilo do kolen in petke. Pazite le da ne pretiravate in se ne oblačite v oblačila namenjena 20 letnicam. Mini krila vseeno pašejo le 20 letnim puncam. <p/> Pravilo št. 4- nikoli ne nosite hlačnih nogavic ali nogavic z odprtimi čevlji <p/> Če bi si nekaj let nazaj drznili stopiti na ulico v takšni opravi, bi naleteli na veliko posmeha in čudnih pogledov. Dandanes pa veliko žensk nosi ravno to kombinacijo! Poglejmo si naprimer Rihanno ali Alexo Chung, ki sta s svojima edinstvenima stiloma prevzeli modno srenjo. Sedaj je čas da svoje najljubše hlačne nogavice mirno kombinirate s poletnimi »odprtimi prsti« in kratkim krilcem. <p/> Pravilo št. 5 – spodnje perilo se nikakor ne sme videti skozi oblačila <p/> Se še spomnite ko smo goreče skrivali naramnice od nedrčka? Ali bolje kar celoten nedrček, samo, da nebi bil viden. In ko smo naleteli na prosojen material čudovito krojene bluze, smo bili v velikem precepu ravno zaradi vidnosti perila. Moderne modne navdušenke se tega mita niti ne spomnejo več, kaj šele, da bi mu sledile! Mirne duše si lahko privoščite prosojno belo bluzo in vaš najljubši barvni nedrček. Perilo je postalo del modnega videza in prav je tako!